CELEX: 62015FN0006
Language: el
Date: 2015-01-21 00:00:00
Title: Υπόθεση F-6/15: Προσφυγή-αγωγή της 21ης Ιανουαρίου 2015 — ZZ κατά EASA

30.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/40
            
         
      Προσφυγή-αγωγή της 21ης Ιανουαρίου 2015 — ZZ κατά EASA
      (Υπόθεση F-6/15)
      (2015/C 107/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: ZZ (εκπρόσωπος: E. Asenov, δικηγόρος)
      
         Καθού-εναγόμενος: Ευρωπαϊκός Οργανισμός Ασφάλειας της Αεροπορίας (EASA)
      
         Αντικείμενο και περιγραφή της διαφοράς
      
      Ακύρωση της αποφάσεως του Ευρωπαϊκού Οργανισμού Ασφάλειας της Αεροπορίας με την οποία καταγγέλθηκε η σύμβαση ορισμένου χρόνου του προσφεύγοντα πριν από την ημερομηνία λήξεως που αναφερόταν στη σύμβαση και αίτημα να αποζημιωθεί εντόκως για την υλική και τη μη υλική ζημία που υπέστη λόγω της πρόωρης καταγγελίας της συμβάσεώς του.
      
         Αιτήματα
      
      Ο προσφεύγων ζητεί από το Δικαστήριο Δημόσιας Διοίκησης
      
                  —
               
               
                  να ακυρώσει την προσβαλλόμενη απόφαση 2014/039/E της 16ης Απριλίου 2014, για την πρόωρη καταγγελία της συμβάσεως του, η οποία επικυρώθηκε με την απόφαση SR 14-005 της 27ης Οκτωβρίου 2014 του EASA·
               
            
                  —
               
               
                  να διατάξει την αποκατάσταση της ηθικής βλάβης που υπέστη ο προσφεύγων με τη μορφή του εξευτελισμού, της προσβολής, της βλάβης που υπέστη η φήμη του και της επιδεινώσεως της υγείας του λόγω της ανωτέρω αποφάσεως. Ο προσφεύγων υπολογίζει το ύψος της ηθικής αυτής βλάβης σε 100 000 ευρώ·
               
            
                  —
               
               
                  να διατάξει την αποκατάσταση της υλικής ζημίας που υπέστη ο προσφεύγων λόγω της πρόωρης καταγγελίας της συμβάσεώς του. Η ζημία αυτή ανέρχεται στη διαφορά μεταξύ των πλήρων αποδοχών του προσφεύγοντα και της αποζημιώσεως βάσει του άρθρου 47, παράγραφος β, περίπτωση (ii) του καθεστώτος που εφαρμόζεται επί του λοιπού προσωπικού για το διάστημα μεταξύ της πρόωρης καταγγελίας της συμβάσεως του προσφεύγοντα και της ημέρας επανεντάξεώς του στην υπηρεσία ή της ημερομηνίας λήξεως τις συμβάσεως την 1η Νοεμβρίου 2015. Η διαφορά ανέρχεται σε 75 000 ευρώ περίπου, αλλά μπορούν να γίνουν πιο ακριβείς υπολογισμοί από τις οικονομικές υπηρεσίες του EASA·
               
            
                  —
               
               
                  να διατάξει να συνεχισθεί η εκτέλεση της συμβάσεως του προσφεύγοντα και να αποκατασταθεί η επαγγελματική του σχέση με τον Ευρωπαϊκό Οργανισμό Ασφάλειας της Αεροπορίας·
               
            
                  —
               
               
                  Όσον αφορά τις αποδείξεις:
                  
                              —
                           
                           
                              να κληθεί ένας μάρτυρας στην προφορική διαδικασία για να καταθέσει σχετικά με τη φήμη της οποίας έχαιρε ο προσφεύγων στην κοινότητα της πολιτικής αεροπορίας πριν από την παράνομη αναστολή ασκήσεως των καθηκόντων του.
                           
                        
                              —
                           
                           
                              να κληθεί ένας μάρτυρας στην προφορική διαδικασία για να καταθέσει σχετικά με την κατάσταση της ψυχικής και σωματικής υγείας του προσφεύγοντα πριν και μετά την παράνομη αναστολή και την καταγγελία της συμβάσεώς του.
                           
                        
                              —
                           
                           
                              να διαταχθεί ο EASA να υποβάλει κατάλογο των ευαίσθητων θέσεων.
                           
                        
            
                  —
               
               
                  Όσον αφορά τα δικαστικά έξοδα, ο καθού να φέρει τα δικά του έξοδα και να καταδικαστεί στα δικαστικά έξοδα του προσφεύγοντα, περιλαμβανομένων των εξόδων του δικηγόρου που τον εκπροσωπεί ενώπιον του Δικαστηρίου Δημόσιας Διοίκησης, των εξόδων των μαρτύρων και άλλων τυχόν εξόδων που σχετίζονται με τη δίκη.